ఘనాలో సుసంపన్నమైన పారిశ్రామిక ఖనిజాలు, హైడ్రోకార్బన్లు, విలువైన లోహాలు ఉన్నాయి. ఇది మిశ్రమ ఆర్థికాభివృద్ధి చెందుతున్న ఆర్థికరంగంగా వర్గీకరించబడింది. 2012 లో 8.7% జిడిపి వృద్ధితో అభివృద్ధి చెందుతున్న మార్కెట్టు వ్యవస్థను కలిగి ఉంది. దీనికి "ఘనా విజన్ 2020" అని పిలువబడే ఆర్థిక ప్రణాళిక లక్ష్యం ఉంది. ఈ ప్రణాళిక 2020 - 2029 మధ్య ఘనా అభివృద్ధి చెందిన దేశంగానూ 2030 - 2039 మధ్య కాలానికి పారిశ్రామిక దేశంగా అవతరించడానికి ఉద్దేశించబడింది. 

ఘనాలో ప్రభుత్వ యాజమాన్యంలోని వోల్టా రివరు అథారిటీ, ఘనా నేషనలు పెట్రోలియం కార్పొరేషను ప్రధాన విద్యుత్తు ఉత్పత్తిసంస్థలుగా ఉన్నాయి. 1965 లో వోల్టా నదిపై నిర్మించిన అకోసోంబో ఆనకట్ట, బుయి ఆనకట్ట, క్పాంగు ఆనకట్ట, అనేక ఇతర జలవిద్యుత్తు ఆనకట్టలు జలశక్తిని అందిస్తాయి. అదనంగా ఘనా ప్రభుత్వం ఆఫ్రికాలో రెండవ అణు విద్యుత్తు ప్లాంట్‌లను నిర్మించాలని కోరింది.

ఘనా స్టాక్ ఎక్స్ఛేంజి ఖండాంతర ఆఫ్రికాలో 5 వ స్థానంలో ఉంది. ఉప-సహారా ఆఫ్రికాలో 3 వ అతిపెద్దది. మార్కెట్టు క్యాపిటలైజేషను ¢ 57.2 బిలియన్లు. 2012 లో CN ¥ 180.4 బిలియన్లు. దక్షిణాఫ్రికాలో స్థాపించబడిన ఘానా స్టాక్ ఎక్స్చేంజిలలో ఘనా స్టాకు ఎక్స్చేంజి మొదటిది. ఘనా స్టాకు ఎక్స్ఛేంజి (జిఎస్ఇ) 2013 లో ఉప-సహారా ఆఫ్రికాలో అత్యుత్తమ పనితీరు కనబరిచిన 2 వ స్టాక్ ఎక్స్ఛేంజిగా గుర్తించబడింది.

ఘనా అధిక-నాణ్యత కోకోను కూడా ఉత్పత్తి చేస్తుంది. ఇది ప్రపంచవ్యాప్తంగా కోకో యొక్క 2 వ అతిపెద్ద ఉత్పత్తిదారుగా ఉంది. ఇది 2015 లో ప్రపంచంలోనే అతిపెద్ద కోకో ఉత్పత్తిదారుగా అవతరిస్తుందని భావించబడింది.

ఘనా మధ్య ఆదాయ దేశంగా వర్గీకరించబడింది. ఆర్థికరంగంలో సేవలు జిడిపిలో 50%, తయారీ (24.1%), వెలికితీసే పరిశ్రమలు (5%) పన్నులు (20.9%) భాగస్వామ్యం వహిస్తూ ఉన్నాయి.

ఆహారం
విదేశీ విద్యార్ధులు
పరిశీలన
ప్రధాన రంగాలు